8. ΑΝΑΓΚ. ΝΟΜΟΣ της 19/20 Νοεμ. 1935 Περί συστάσεως υπηρεσίας εποπτείας και συντηρήσεως του κτιρίου Π. Ανακτόρων και των εν αυτώ υπηρεσιών, ως και τροποποιήσεως οργανικών τινων διατάξεων της Διευθύνσεως Δημοσίων Κτημάτων του υπουργείου Οικονομικών. Άρθρ.1-11.(Παρατίθενται εν τόμ. 1 σελ. 195). Άρθρ.12.-Ο δια του άρθρ. 9 του από 19/11/1932 Δ/τος περί στεγάσεως δημοσίων υπηρεσιών προβλεπόμενος επόπτης καθαριότητος εκτελεί καθήκοντα νυκτοφύλακος. Επόπται διορίζονται οι κεκτημένοι απολυτήριον πλήρους δημοτικού σχολείου και ηλικίαν ουχί μείζονα των 50 ετών. Ούτοι διορίζονται επί βαθμώ μεν αρχικλητήρος εις διοικητικά κέντρα των πόλεων Αθηνών, Πειραιώς, Θεσσαλονίκης, Πατρών, Καλαμών, Βόλου, Κορίνθου, Λαρίσης, Κομοτινής και Καβάλλας, κληρήτος δε εις πάντα τα λοιπά. Άρθρ.13-15.(Αναφέρονται εις το προσωπικόν της Δ.Δ. Κτημάτων, περί ης βλ. τόμ. 26). Άρθρ.16.-(Τροποποιούνται τα άρθρ. 1 παρ. 8. 15 εδ. 1, 16 εδ. 1, 20 εδ. 2 και 31 εδ. 3 του Π.Δ. 19/19 Νοεμ. 1932). Άρθρ.17.-(Κατηργήθη δια του άρθρ. 7 παρ. 4 Α.Ν. 20/21 Ιαν. 1936 περί τροποποιήσεως κλπ. ενίων διατάξεων οικονομικών νόμων). Άρθρ.18.-(Αφορά την αποζημίωσιν των μελών της Επιτροπής Δημοσίων Κτημάτων, περί ης βλ. τόμ. 26). Άρθρ.19.-Εις τους οικονομικούς υπαλλήλους απαγορεύεται η οπωσδήποτε μίσθωσις ή αγορά κτημάτων του Δημοσίου εν η περιφερεία ασκούσι τα καθήκοντα αυτών. Επίσης απαγορεύονται αι αυταί πράξεις εις τας προϊσταμένας τούτων Αρχάς. Πάσα τοιαύτη πράξις είναι αυτοδικαίως άκυρος. Άρθρ.20-22.(Αναφερόμενα εις την νομοθεσίαν περί Δημοσίων Κτημάτων παρατίθηται εν τόμ. 26). Άρθρ.23.-Από της ισχύος του παρόντος νόμου η ανέγερσις δημοσίων κτιρίων προς στέγασιν των Τ.Τ.Τ. υπηρεσιών και η μίσθωσις ιδιωτικών οικημάτων προς στέγασιν αυτών ενεργείται βάσει των διατάξεων του από 19/11/1932 Δ/τος περί στεγάσεως δημοσίων υπηρεσιών, πάσα δ’ ετέρα διάταξις, γενική ή ειδική, αντικειμένη εις τας περί μισθώσεως δημοσίων καταστημάτων διατάξεις του διατάγματος τούτου, καταργείται. Εις τον επί των Οικονομικών υπουργόν ανατίθεται η δημοσίευσις και εκτέλεσις του παρόντος, ισχύοντος από της δημοσιεύσεως αυτού εις την Εφημερίδα της Κυβερνήσεως, υποβληθησομένου προς κύρωσιν υπό της Εθνοσυνελεύσεως. 